2. ΑΝΑΓΚ. ΝΟΜΟΣ υπ’ αριθ. 1291 της 26 Ιουν./1 Ιουλ. 1938 (ΦΕΚ Α΄ 249) Περί ανεγέρσεως Δημοσίων κτιρίων εις τας παραμεθορίους πόλεις δια την οίκησιν των αξιωματικών. Άρθρ.1-Επιτρέπεται, μερίμνη του Yπουργείου Στρατιωτικών και κατόπιν γνωματεύσεως του Γενικού Επιτελείου Στρατού, η ανέγερσις στρατιωτικών κτιρίων, δια την ενοίκησιν Αξιωματικών και των οικογενειών των εις τας παραμεθορίους Φρουράς ή ετέρας τοιαύτας της Β. Ελλάδος, αναλόγως των υφισταμένων αναγκών, κατά την κρίσιν του Υπουργού των Στρατιωτικών. Ο αριθμός, το είδος και η χωρητικότης των ανεγερθησομένων κτιρίων και εν γένει τα εκτελεστέα έργα καθορισθήσονται υπό του Υπουργείου Στρατιωτικών, τη προτάσει του Γενικού Επιτελείου Στρατού.  Άρθρ.2.-Η εκπόνησις των σχετικών μελετών, η τεχνική Διεύθυνσις της εκτελέσεως, η πιστοποίησις των πληρωτέων ποσών και η παραλαβή των έργων ενεργείται, βάσει των διεπουσών την εκτέλεσιν στρατιωτικών έργων διατάξεων. Άρθρ.3.-Η εκλογή των γηπέδων εφ’ ων μέλλουν ν’ ανεγερθώσι τα κτίρια, θα γίνη μερίμνη της Στρατιωτικής Υπηρεσίας, υπό Επιτροπής συνιστωμένης δια Διαταγής του Υπουργού Στρατιωτικών και αποτελουμένης εκ του Νομάρχου, του Διοικητού της ανωτέρας εν τη πόλει στρατιωτικής Μονάδος, του Διευθυντού της Διευθύνσεως Μηχανικού της περιφερείας εις ην πρόκειται ν’ ανεγερθώσι τα κτίρια, του Οικονομικού Εφόρου και του Δημάρχου ή Προέδρου Κοινότητος, ή των νομίμων αναπληρωτών των. Επί της εκλογής των γηπέδων απαιτείται σύμφωνος γνώμη του Γενικού Επιτελείου Στρατού. Εφ’ όσον πρόκειται περί γηπέδων μη περιελθόντων εις την κυριότητα του Ταμείου Εθνικής Αμύνης αλλ’ ανηκόντων εις ιδιώτας ή νομικά πρόσωπα απαλλοτριούνται ταύτα κατά τα κεκανονισμένα εις βάρος του Ταμείου Εθνικής Αμύνης, της απαλλοτριώσεως τούτων θεωρουμένης ως δημοσίας ωφελείας, λαμβανομένης δ’ άμα μερίμνης όπως μη χρησιμοποιώνται δια τον σκοπόν τούτον γήπεδα, προωρισμένα δια την εξυπηρέτησιν άλλων Δημοσίων ή κοινωφελών σκοπών. Προκειμένου περί γηπέδων ανηκόντων τω Δημοσίω και διαχειριζομένων υπό της Διοικήσεως Δημοσίων Κτημάτων, παραχωρούνται ταύτα δια κοινής αποφάσεως των επί των Στρατιωτικών και επί των Οικονομικών Υπουργών εφ’ όσον ήθελον εκλεγή δια τον περί ου ο παρών Νόμος σκοπόν, εις το Ταμείον Εθνικής Αμύνης εις την κυριότητα του οποίου εφεξής ανήκουσιν άνευ ετέρας διατυπώσεως και άνευ καταβολής αποζημιώσεώς τινος. Άρθρ.4.-Η κυριότης των δυνάμει του παρόντος Νόμου ανεγερθησομένων κτιρίων, η νομή και η διαχείρισις αυτών θ’ ανήκη εις το Ταμείον Εθνικής Αμύνης. Ταύτα διατίθενται αποκλειστικώς δια την οίκησιν αξιωματικών (Αντί για τις σελ. 685-694(α) Σελ. 685(α) Τεύχος 769-Σελ. 121 3 Στέγαση Αξιωματικών 36.Θ.α.1-2 τοποθετημένων και υπηρετούντων εις τας πόλεις όπου ταύτα θ’ ανεγερθώσι δια Διαταγής του Υπουργείου Στρατιωτικών. Άρθρ.5.-Αι λεπτομέρειαι του δικαιώματος κατοικίας και της χορηγήσεως των οικημάτων, το ανώτατον όριον του μισθώματος, ο τρόπος της παραδόσεως των οικημάτων εις τους ενοικιαστάς και οι όροι της μισθώσεως, ο τρόπος της συντηρήσεως των οικημάτων και αι επανορθώσεις των πάσης φύσεως φθορών, ο τρόπος της πληρωμής του ενοικίου, ηλεκτρικού ρεύματος, φωταερίου και ύδατος υπό των ενοικιαστών ως και του καθαρισμού βόθρων και καπνοδόχων, η χρησιμοποίησις των κοινοχρήστων χώρων, η εποπτεία των οικημάτων και πάσα εν γένει αναγκαία λεπτομέρεια δια την εκτέλεσιν του παρόντος, κανονισθήσονται δια Β.Δ/τος εκδοθησομένου εν καιρώ προτάσει του Υπουργού των Στρατιωτικών. Άρθρ.6-8.(Προεβλέπετο η σύναψις και η εξυπηρέτησις δανείου υπό του Τ.Ε.Θ.Α. μέχρι 50 εκατ. δραχμών δια τον ανωτέρω σκοπόν). Άρθρ.9.-Πάσα διάταξις αντικειμένη τω παρόντι Νόμω καταργείται. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 